section_heading: Uvođenje oligarhije
paragraph_text: Osnovni način upravljanja ostao je ipak masovni teror nad demokratima. Za osam mjeseci svoje vladavine Tridesetorica su dala pogubiti najmanje 1.500 ljudi. Donesen je zakon da svaki od Tridesetorice može po svjoj volji uhititi jednog meteka i njegovu imovinu prisvojiti za sebe. Žrtve tirana bili su i atenski građani. Na Kritijinu inicijativu donijet je i zakon o oduzimanju sudskih garancija svim građanima osim "Tri tisuće", pa je svaki građanin mogao biti ubijen bez odluke suda. Kao posljedica rasta nezadovoljstva demosa (osim "Tri tisuće"), donijet je zakon o oduzimanju oružja, a osim toga u Atenu je pozvana oružana skupina koji se sastojala od 700 Spartanaca, plaćenika Tridesetorice.